cyanic-selkie/wikianc huggingface dataset:
Anne Conway
Traxectoria
Nada como Anne Finch, filla de Heneage Finch (antigo membro da cámara dos comúns) e Elisabeth Cradock (de familia aristócrata, foi a súa segunda esposa, viúva de John Bennet), naceu en 1631 en Londres, unha semana despois da morte do seu pai. Foi criada en Kensington Palace, lugar pertencente á familia Finch. Era a máis nova da familia e dende moi temperá idade xa tivo unha educación moi culta, aprendendo idiomas como latín e grego. Anne padeceu dende moza cefaleas crónicas, síntomas que co paso dos anos agraváronse e foron claves en relación á súa obra. Cabe destacar a influencia de Henry More na súa obra, quen foi o seu titor, era un estudoso da escola Platónica de Cambridge. Esta relación desenvólvese en parte grazas ao seu irmán, John Finch (filósofo daquela época), que era pupilo da universidade de Cambridge, e pediulle a More axuda para a formación de Anne, xa que ela, como muller, tiña practicamente imposible a entrada á universidade, polo que se comunicaban por cartas.
Monte Louro, Louro, Muros
Monte Louro é un lugar situado na parroquia de Louro, no concello coruñés de Muros. O monte está concretamente na parroquia sobre a banda norte da ría de Muros e Noia.
Anne Conway
Achegas no seu campo de especialidade
Conway trata de explicar a formación do universo e os seus seres a partir de tres conceptos ben diferenciados: Deus, o creador de todo; Xesucristo (ente intermedio) e a Criatura (formación na que dentro atopamos a todos os seres existentes).
Dreux de Vexin
Dreux ou Drogón de Vexin, nado ao redor de 990/1000 e finado o 2 de xullo de 1035, foi conde de Vexin e Amiens desde 1024 ata 1035. Era fillo de Gautier II de Vexin o Branco, conde de Vexin, de Amiens e de Valois e de Adela.
Jorge Varela Rial
Traxectoria
Labrego. Co triunfo da Fronte Popular foi nomeado alcalde de Zas o 8 de xuño de 1936. Co golpe de Estado do 18 de xullo de 1936 foi detido e internado na prisión de Compostela. Xulgado en Compostela por rebelión con José Ferreiro Pardiñas, Luís Cereijo Mosquera, Manuel Costa García, José Rodríguez Gómez e Manuel Díaz Mosquera o 19 de decembro, foi condenado a pena de morte. A sentenza foi conmutada por cadea perpetua. En xaneiro de 1938 foi xulgado na Audiencia Provincial da Coruña xunto con José Ferreiro Pardiñas, depositario do concello, acusados de apropiarse de 9.978,15 pesetas dos fondos municipais.
As Reboleiras, Castelo de Rei, Outeiro de Rei
As Reboleiras é un lugar da parroquia de Castelo de Rei no concello lugués de Outeiro de Rei, na comarca de Lugo. Segundo o IGE, en 2013 tiña 19 habitantes (12 homes e 7 mulleres).
O club da calceta (novela)
O club da calceta é unha novela en lingua galega escrita por María Reimóndez e publicada por Edicións Xerais en 2006. Foi finalista do Premio Xerais en 2005 e acadou o Premio Arcebispo Xoán de San Clemente en 2007.
Narración
A autora usa un narrador múltiple, alternando a terceira persoa omnisciente coa primeira persoa subxectiva.
Palomares, Almería
miniatura|Provincia de Almería. Palomares é unha pedanía do municipio de Cuevas del Almanzora pertencente á provincia de Almería, en Andalucía.
Galicia (homónimos)
Galicia pode referirse a:
Panteón (arquitectura)
Evolución do termo
Quizais a asimilación do nome de panteón a este uso proveña da primitiva relixión romana, en que os espíritos dos antepasados eran considerados como "deuses domésticos" (dou "deuses lares").
Levantamento Kerenskii-Krasnov
Antecedentes
En Pskov atopábase o cuartel xeral da fronte norte ao mando do xeneral Cheremisov; alí Kerenskii entrou en contacto co xeneral Petr Krasnov, ao mando do III Corpo de Cabalería, que tomara parte no golpe de Kornilov. Xuntos reuniron algunhas unidades do corpo para marchar sobre a capital, malia as dúbidas do comisario do mesmo, que non confiaba na fiabilidade dunhas tropas hostís a Kerenskii. Krasnov, oficial monárquico da vella escola, non era moi partidario de Kerenskii, pero aceptou a aseveración de leste de que a maioría do Exército apoiaríao fronte aos bolxeviques.
Pola súa banda, Cheremisov, cuxas tropas achar na práctica baixo control bolxevique e que mantiña malas relacións con Kerenskii, rescindira as ordes de auxiliar ao Goberno provisional mediante o envío do seu fronte a Petrogrado. Á súa chegada, comunicoulle que era incapaz de garantir a súa seguridade si permanecía na cidade e que debía abandonala de inmediato. Cheremisov negouse a auxiliar ao ex-primeiro ministro. O comité militar revolucionario local controlaba as comunicacións e os transportes e vixiaba as accións dos mandos. Cheremisov estorbara ademais as comunicacións de Kerenskii co resto de mandos da fronte e comunicado ao alto mando o seu nomeamento como comandante en xefe e a orde de deter a marcha das tropas sobre a capital, noticias ambas que eran falsas.
Moloko
Moloko foi unha banda angloirlandesa de electropop formada por Roisin Murphy de Wicklow (Eire) e Mark Brydon de Sunderland (Inglaterra). Durante a década dos noventa, conseguiu convencer a moitos mozos da época coa súa elegante proposta de pop electrónico. A banda sepárase en 2001, aínda que seguirían a traballar puntualmente, editando o DVD "11.000 clicks" ou mesmo facendo un pequeno tour acústico en 2006 presentando o disco compilatorio dos mellores éxitos da banda "Catalogue". Desde a súa separación, Roisin Murphy xa publicou dous discos en solitario (o último en outubro de 2007 "Overpowered", mentres Mark Brydon está a traballar nun grande número de pequenos proxectos no seu propio estudio.
Mesoplodon bowdoini
Nomes
O epíteto espeífico, bowdoini, foi unha homenaxe que Andrewws lle fixo a George S. Bowdoin, un doante do Museo Americano de Historia Natural.
Ka
Na relixión exipcia, o ka (k3) é o elemento incorpóreo da personalidade individual, unha especie de representación da enerxía vital conservadora e xeradora, posiblemente ligado en orixe á fertilidade sexual.
Teoría analítica de números
No ámbito das matemáticas, a teoría analítica de números é unha rama da teoría de números que utiliza métodos da análise matemática para resolver problemas sobre os números enteiros. A miúdo dise que comezou coa introdución de Dirichlet das funcións L de Dirichlet para presentar a primeira demostración do teorema de Dirichlet sobre as progresións aritméticas. Outro fito importante neste tema é o teorema dos números primos.
Teoría aditiva de números
O caso dos cadrados, k = 2, resolveuno Lagrange en 1770, que demostrou que todo número enteiro positivo é a suma de como máximo catro cadrados. O caso xeral demostrouno Hilbert en 1909, utilizando técnicas alxébricas que non brindaron cotas explícitas. Un avance moi importante foi o uso de técnicas analíticas para atacar o problema que desenvolveron Hardy e Littlewood. Estas técnicas son o denominado método do círculo, e dá cotas superiores explícitas da función G(k), o menor número de potencias k-ésimas necesarias, tal como a cota de Vinogradov
Podgryavane na vcherashniya obed
Podgryavane na vcherashniya obed (en Подгряване на вчерашния обед) é un filme búlgaro-macedonio de 2002 dirixido por Kostadin Bonev. Estreouse na 25ª edición do Festival Internacional de Cinema de Moscova. Foi escollido como candidato de Bulgaria para o Óscar ó mellor filme en lingua non inglesa na 75ª edición dos premios, mais finalmente non foi nomeado.
Teoría analítica de números
A función zeta de Riemann
Os estudiosos teóricos da teoría dos números adoitan interesarse en coñeceren o erro das aproximacións tales como o teorema do número primo. Neste caso, o erro é menor que x/log x. A fórmula de Riemann para π(x) mostra que o termo erro nesta aproximación pode expresarse en función dos ceros da función zeta. No seu traballo datado en 1859, Riemann fixo a conxectura que todos os ceros "non-triviais" de ζ se atopan situados sobre a recta pero nunca presentou unha demostración desta aseveración. Esta famosa e perdurable conxectura coñécese polo nome de hipótese de Riemann e ten numerosas implicacións de importancia na teoría dos números; en efecto, numerosos teoremas de relevancia demostráronse considerando o caso que a hipótese fose verdadeira. Por exemplo, de acordo coa hipótese de Riemann, o termo erro no teorema do número primo é.
Shirin Ebadi
Desde a revolución iraniana
É a voceira oficiosa das mulleres iranias. que xogaron un rol chave na campaña presidencial de Mohammad Khatami, durante a cal loitou por que as mulleres tivesen un papel maior na vida pública.
Nadia Sokolova
Traxectoria
Antes do inicio da guerra civil española emigrou aos Estados Unidos de América, primeiro a Nova York e despois á Universidade Harvard. En febreiro de 1939 a editorial francesa La Hune anunciou a edición dun libro de poemas de Nadia Sokolova, Collier de Vertiges, cun prefacio de Jean Cassou.
Luis de Zulueta
Traxectoria
Tras estudar en Barcelona, Berlín e París, doutorouse en Filosofía na Universidade Central de Madrid en 1910, despois iniciou unha fugaz actividade como mestre e catedrático de Historia da Pedagoxía na Escola Superior de Maxisterio que abandonou para dedicarse á política ao ser elixido, como membro do Partido Republicano Reformista, deputado a Cortes por Barcelona na eleccións de 1910.
Político
Foi elixido novamente deputado pola circunscrición de Madrid en 1919. Nas eleccións de 1920 presentouse polo distrito de Redondela co apoio dos agrarios, pero foi derrotado por José Barreras Massó. Volveu presentarse polo distrito de Redondela en 1923, obtendo a acta.
Embaixador en Berlín entre 1933 e 1934 pasou, en 1936, a representar o goberno da II República ante a Santa Sé pero no inicio da guerra civil e o recoñecemento por parte do Vaticano do goberno e do xeneral Franco, impulsárono a exiliarse en Colombia para despois pasar aos Estados Unidos onde permaneceu até a súa morte en 1964.
Baldomero Táboas
Traxectoria
Emigrado a Uruguai, instalouse en Paysandú. Retornado a Galicia, foi redactor de La Opinión. Foi secretario dos concellos de Nogueira de Ramuín (1915), Amoeiro , e dende 1925 do concello de Ponteareas. Na Segunda República foi presidente de Unión Republicana de Ponteareas. Logo do golpe de Estado do 18 de xullo de 1936 sufriu depuración e expediente de responsabilidades políticas. Despois foi secretario do concello de Lavadores e secretario adxunto do concello de Vigo, onde se xubilou en 1957.
Complexo de ataque á membrana
O complexo de ataque á membrana ou CAM (en inglés MAC, membrane attack complex) é un complexo proteico do sistema do complemento sanguíneo que se forma tipicamente na superficie de bacterias patóxenas como resultado da activación das vías alternativa ou clásica do sistema do complemento do sistema inmunitario do organismo hóspede. O complexo de ataque á membrana forma canais transmembrana que interrompen a bicapa de fosfolípidos da membrana das células diana, orixinando a súa lise e morte.
O Mato, Marzás, Carballedo
Toponimia
O topónimo deriva do antropónimo.
Estación de Parga
Historia
Foi inaugurada como estación o 10 de outubro de 1875 coa o apertura do tramo A Coruña-Lugo da liña férrea que pretendía unir Palencia coa Coruña. A Compañía dos Ferrocarrís de Asturias, Galicia e León foi a encargada das obras. Dita compañía creouse para continuar coas obras iniciadas por Noroeste e xestionar as súas liñas ante a quebra da mesma. Con todo a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supón a desaparición desta última e a súa integración na reción creada Renfe.
Sintagma
Clasificación funcional
Paralela a esta distinción é a de Saussure:
Clasificación morfolóxica
Tipos de sintagma:
Filosofía helenística
Escolas filosóficas helenísticas
Neste momento aparecen moitas escolas. Hai moitas influencias mutuas, pero tamén moitas diferenzas.
Platonismo
O concepto principal do platonismo é a distinción entre a realidade que é perceptible, pero non intelixible, e o que é intelixible, pero imperceptible. Con esta distinción a Teoría das Formas é esencial.
Trelew
Trelew é unha cidade da patagonia arxentina, localízase no Val do río Chubut, na provincia de Chubut ao sur do país. A cidade conta cunha superficie duns 264,63 km2 e unha poboación de 99 430 (2010). A cidade é un importante centro comercial, tamén industrial e un foco téxtil de la máis importante do país.
Supergrass
The Jennifers e formación
En 2004 editaron un recompilatorio, Supergrass is 10, e en 2005 lánzoase o seu quinto traballo, Road To Rouen.
Atanasio López Fernández
Traxectoria
Tomou o hábito franciscano en Compostela en 1891, e ordenouse sacerdote en 1899. Dirixiu El Eco Franciscano en 1904 a 1905, ano no que foi destinado a Quaracchi, Florencia. Colaborou no Archivum Franciscanum Historicum (1908) e na Revista de Estudios Franciscanos. En 1915 foi nomeado correspondente da Real Academia da Historia. Foi membro de honra da Real Sociedade Económica de Amigos do País de Santiago. De 1920 a 1931 dirixiu a publicación madrileña Archivo Íbero-Americano. Publicou dous traballos en galego na revista Logos: "Conventos de Santa Clara de Pontevedra" e "Documentos galegos medievais".
Nivel medio do mar
Variación temporal
A variación temporal do nivel do mar segue un padrón complexo debido á interrelación dun conxunto vasto de efectos que poden ser incluídos nos seguintes grandes grupos: A longo prazo estas variacións tenden a determinar un conxunto de padróns de mudanza do nivel medio do mar que, se excluímos os efectos das glaciacións, tendería para un valor constante cando considerada a media sobre longos períodos. Tal non acontece debido ás enormes flutuacións impostas polos sucesivos períodos glaciais, os cales poden impor flutuacións do nivel do mar da orde da centena de metros. Estímase que o nivel do mar hai 18 000 anos, en pleno período glaciar, fose cerca de 130 m abaixo do actual debido ao efecto combinado do secuestro de auga polos glaciares e mantos de xeo e da diminuición da temperatura das augas (con consecuente contracción do seu volume - o efecto estérico).
Variación espacial
A estes efectos hai que xuntar a elevación dos terreos costeiros. Existen diversas rexións onde as terras están abaixo do nivel medio do mar, particularmente en áreas endorreicas onde a evaporación excede a precipitación e a achega de auga polos ríos afluentes (como a bacía do mar Morto), ou onde os terreos foran conquistados ao mar a través de diques e outras proteccións costeiras: gran parte da superficie dos Países Baixos está abaixo do nivel medio do mar e moitas áreas do Bangladesh e gran parte das illas coralinas dos oceanos tropicais están apenas algúns metros acima do nivel medio do mar, con todos os riscos de inundación que tal situación comporta.
Convención cartográfica
Na cartografía española que realizou o Exército de Terra de España considerouse que a altitude cero estaría nun punto na costa de Alacant no ano 1959 calculado estatisticamente. Segundo este cálculo, determináronse as coutas de altitude para tódolos vértices xeodésicos da rede cartográfica española e consignáronse nos fitos de primeira e segunda orde.
Greg Norton
Tras a separación de Hüsker Dü en 1988, Norton formou a banda Grey Area co enxeñeiro de Hüsker Dü Colin Mansfield e con Jo Jones. Despois de que Grey Area se separase en 1991 Norton deixou o negocio da música para centrarse na restauración, abrindo o The Norton's Restaurant (no presente pechado) en Red Wing, Minnesota. Norton regresou á música en 2006 coa nova banda Gang Font feat. Interloper. O grupo está formado por Norton, Dave King (de The Bad Plus, Happy Apple, Halloween, Alaska, 12 Rods e The Love-Cars), Eric Fratzke de Zebulon Pike e Happy Apple, e Craig Taborn. No ano 2016 Greg uniuse á banda Porcupine para substituír o seu baixista Davey Reinders.
Predicado
O predicado é un termo que se emprega en lingüística para referirse a máis dun concepto.
Astilleros de Murueta
Astilleros de Murueta é unha factoría naval do País Vasco adicada á fabricación e reparación naval.
Batalla de Ribadauga
A estratexia utilizada polos hobbits que lles deu a vitoria consistiu en emboscar ós inimigos bloqueando os camiños polos que entraran na cidade, usando carromatos e carretas. A pesar de que se lles instou a renderse, os homes de Saruman decidiron pelexar a súa fuxida, pero foron vencidos polos hobbits. Pipin e Merri loitaron con coraxe na batalla, ó igual que Sam. Frodo tamén se atopaba alí, pero ocupouse máis de coidar ós feridos e de preocuparse por que os inimigos que se rendesen fosen respectados.
Massive Attack
Historia
En 1988 sacaron o seu primeiro LP, Any Love, e en 1991 firmaron o seu primeiro contrato coa discográfica independente Circa. Pouco despois sacaron o seu primeiro álbum de estudio, Blue Lines, que acadaría un éxito inmediato nas listas británicas e que actualmente figura entre un dos discos máis influentes da década dos noventa. Unfinished Sympathy sería a canción de presentación do traballo que interrompía dunha maneira fresca e independente no mercado discográfico e a prensa apresurouse a emprega-lo termo trip-hop para describir o seu estilo; termo que ós integrantes non lles gusta demasiado. Amais de mesturar multitude de sons e ritmos, outra das innovacións da banda foi contar con diferentes colaboracións polo que tódalas composicións eran cantadas e arranxadas por diferentes artistas do movemento de Bristol como Shara Nelson, Tricky e Horace Andy.
Sen Shara Nelson e con novas incorporacións, sae á luz Protection no 1994, diferenciándose do álbum anterior por un son máis minimalista e puro. Contaron coa colaboración especial de Tracy Horn do grupo de música electrónica Everything But the Girl para o LP de saída, Protection. Un ano máis tarde editarían unha remestura de Protection chamada Non Protection.
Chapada Diamantina
Os dous puntos máis altos da Bahia están na Chapada: o Pico do Barbado, co 2.033 metros (o máis alto da Rexión Nordeste) e o Pico das Almas, co 1.958 metros.
Uxío da Pena
Traxectoria
Xogou os tres seguintes anos no Cerceda, en Terceira División, acadando nas tres tempadas a fase de ascenso a Segunda B. No primeiro ano marcou 17 goles mentres que no segundo caeu lesionado na primeira xornada, co ligamento cruzado do xeonllo roto, polo que se perdeu o resto da tempada, recuperándose só para xogar a fase de ascenso. Na súa terceira tempada en Cerceda acabou como máximo goleador da categoría, con 27 goles. O 1 de xullo de 2017 foi fichado polo Deportivo da Coruña para o seu equipo filial, logo do ascenso deste á Segunda División B. Anotou 9 goles na fase regular da súa primeira tempada no Fabril, rematando o equipo segundo clasificado. Na fase de ascenso a Segunda, marcou un gol na ida e outro na volta na eliminatoria fronte ao Extremadura, pero o equipo caeu eliminado polo valor dobre dos goles en campo contrario. Na súa segunda tempada no filial deportivista anotou 5 goles e o club perdeu a categoría tras rematar último.
Dean Benedetti
Dean Benedetti, saxofonista alto afeccionado até que escoitou tocar a Charlie Parker e abandonou o instrumento para sempre. A partir dese momento adicouse a seguir ao seu ídolo e gravar todo o que tocaba.
Vilarello da Cota, Vilardevós
Santa María de Vilarello da Cota é unha parroquia do concello de Vilardevós na comarca de Verín, na provincia de Ourense. No ano 2007 tiña 158 habitantes, deles 73 eran homes e 85 eran mulleres, o que supón unha diminución de 17 habitantes en relación ao ano anterior, 2006.
Luís de Évreux
Traxectoria
Luís de Évreux foi un personaxe discreto, destacando sobre todo polas súas calidades de diplomático. A súa influencia política real é dificilmente avaliábel. Unha das súas máis importantes misións diplomáticass foi o seu papel de negociador do tratado de Athis-sur-Orge, que puxo o fin á guerra de Flandres, conflito armado que opuxo o condado de Flandres ao reino de Francia de Filipe IV de 1297 a 1305.
Lockheed C-5 Galaxy
O Lockheed C-5 Galaxy é un grande avión de transporte militar fabricado por Lockheed. Proporciónalle á Forza Aérea dos Estados Unidos unha capacidade de transporte pesado de alcance intercontinental, permitíndolle levar cargas de gran tamaño. O Galaxy ten moitas semalanzas co seu predecesor C-141 Starlifter, e o posterior C-17 Globemaster. O C-5 is among the largest military aircraft in the world.
Gustavo I de Suecia
Reformas
Gustavo tomou a decisión de tomar para o rei unha parte dos ingresos monetarios eclesiásticos, medida que máis tarde se estendeu a outros bens da igrexa. O rei proclamouse como novo dirixente da igrexa en Suecia. En 1526 publicouse a primeira tradución do Novo Testamento ao sueco. Entre 1540 e 1541 publicouse a Biblia completa en sueco, chamada a Biblia de Gustavo Vasa, baseada na tradución alemá que en 1534 fixera Martiño Lutero.
Pedro Mosquera
Deportivo da Coruña
Comezou a tempada 2016/17 sendo un dos xogadores máis importantes para o adestrador Gaizka Garitano, pero unha baixada de rendemento levouno ao banco de suplentes. Trala chegada dun novo adestrador, Pepe Mel, volveu aos once iniciais e marcou dous goles, pero unha lesión muscular interrompeu o seu bo momento de xogo.
Alcorcón
Para a tempada 2022/23 fichou polo Alcorcón, da Primeira División RFEF.
Sunny Day Real Estate
Biografía
O segundo sinxelo chamou a atención da Sub Pop, que lles ofreceu un contrato. Inmediatamente, a banda entrou no estudio para gravar o seu primeiro álbum. O resultado foi Diary, de 1994, eloxiadísimo pola crítica local. A banda saíu de xira e de inmediato conquistou unha devota lexión de fans. A xira foi máis estresante do que a banda agardaba, e as tensións eran altas ao final da mesma. Enigk converteuse ao cristianismo ao final da xira, e este feito, unido ao clima tenso existente, fixeron que a banda se separara.
Para completar o contrato coa Sub Pop o máis rápido posible, a banda compilou material para LP2, o seu segundo álbum, regravando algunhas cancións antigas (da época de Thief, Steal Me A Peach) e compoñendo material novo. LP2 foi lanzado en 1995 co anuncio de que sería o último disco da banda.
Descontenta co contrato coa Sub Pop, a banda gravou un álbum en directo, sinxelamente titulado Live para cumprir o acordo coa discográfica. Despois diso a banda asinou un novo contrato coa Time Bomb Recordings, e como un trío (Skyward participou só na xira), lanzou The Rising Tide en 2000.
Gregg Popovich
Traxectoria
En 1994 converteríase no director xeral dos Spurs (unha posición que mantería até 2002, cando foi relevado por R.C. Buford) e en 1996 no adestrador tras o despedimento de Bob Hill. En San Antonio, "Pop" faría grandes cousas, como guiar ao equipo á vitoria de cinco campionatos da NBA, en 1999, 2003, 2005, 2007 e 2014. Ademais, foi nomeado Adestrador do Ano da NBA en 2003, 2012 e 2014. El e a súa esposa, Erin, teñen dous fillos, Micky e Jill.
Kifkif
Historia e características
A asociación foi criticada violentamente pola sociedade máis conservadora musulmá..
Suxeito (gramática)
Nas chamadas oracións impersoais, o suxeito non se realiza porque non é necesario, non interesa ou non achega ningunha información relevante, de forma que queda indeterminado: "Chove", "Cheira a rosas", "Vívese ben aquí", "Hai moitos problemas de matemáticas", "Basta con dúas" etc... Así a todo, nas linguas nas que o suxeito é indispensable para construír unha oración gramatical, poden utilizar pronomes expletivos como na expresión inglesa «it snows». Esta circunstancia tamén se pode dar na nosa linmgua, ó empregar un el que actúa como suxeito con verbos unipersoais de carácter meteorolóxico: El chove?
Clases de suxeitos
É o que non executa directamente a acción, pero a preside: "Felipe II construíu O Escorial"
31 de xullo
O 31 de xullo é o 212º día do ano do calendario gregoriano e o 213º nos anos bisestos. Quedan 153 días para finalizar o ano.
Outros
Os 366 días do ano
Estación de Teixeiro
Teixeiro é unha estación de tren de Adif situada na vila de Teixeiro, no concello de Curtis, provincia da Coruña. Ten servizos de longa e media distancia operados por Renfe.
Nicolao II de Rusia
Nacemento
Fillo do Tsar Alexandre III de Rusia e da princesa Dagmar de Dinamarca e neto por vía paterna do Tsar Alexandre II de Rusia, e pola vía materna do rei Cristián IX de Dinamarca. Naceu no palacio real de Tsarskoe Selo, nas aforas de San Petersburgo o. Tivo tres irmáns: Alexandre, Xurxo e Miguel e dúas irmás: Xenia e Olga.
Noivado, casamento e ascenso ao trono
Unhas semanas antes da voda, o 1 de novembro de 1894, o seu pai, o Tsar Alexandre III morreu dunha afección renal, e Nicolao subiu inesperadamente ó trono. Pouco preparado, Nicolao, que era de personalidade feble, precisaba de apoiarse na súa querida Alix, con quen casou o 26 do mesmo mes. miniatura|esquerda|300px|Retrato oficial da familia imperial realizado en 1913. De esquerda a dereita: en pé a gran duquesa María e a tsarina [[Alexandra Fiodorovna Romanova|Alexandra; sentados as gran duquesa Olga, o tsar Nicolao II, a gran duquesa Anastasia, o tsarévich Aleksei e a gran duquesa Tatiana.]]
Guerra co Xapón e instauración da Duma
En 1905, intentando conter o avance xaponés en Indochina, que ameazaba os portos rusos orientais, Nicolao declarou a guerra ao Xapón. Debido á incompetencia dos almirantes rusos, os xaponeses asediaron e bloquearon Port Arthur e Vladivostok, propinando unha severa derrota á frota rusa, parte da cal quedou encerrada en porto e semiafundida.
Ariane 6
Ariane 6 é unha lanzadeira espacial en fase de desenvolvemento por parte da Axencia Espacial Europea, sendo o membro máis novo da familia de foguetes Ariane. O deseño final foi seleccionado pola ESA en decembro de 2014, favorecendo un núcleo de combustible líquido con grandes propulsores de foguetes sólidos sobre o deseño inicial de combustible sólido .
Nicolao II de Rusia
Abdicación do trono
O primeiro ministro británico Lloyd George, a quen se solicitou asilo, declinou a proposta, así como os franceses, non desexando agravar a xa complexa situación política de Europa.
Morte e desaparición do Tsar e a súa familia
Iakov Iurovski levanta o revólver e declara ao tsar que o pobo ruso condenoulle a morte e dispara case a pelacorpo a Nicolao II, quen cae instantaneamente morto. Seguidamente os fusileiros realizan unha descarga ao resto da familia, as nenas que levaban corsés apertados e ademais no seu interior estaban cargados con xoias non morren inmediatamente e son rematadas á baioneta. Unha das servas que non recibiu a primeira descarga é perseguida dentro da habitación e rematada a baionetazos, ata a mascota é morta dun disparo. Os camións que estaban fóra cos seus motores en funcionamento ocultaron co seu ruído o ruído da matanza. Posteriormente os corpos son levados nos mesmos camións e depositados nunha mina abandonada.
Guerra dos Cen Anos
A batalla de Güiena
miniatura|dereita|200px|Imaxe de Filipe VI de Francia 200px|esquerda|miniatura|Ilustración de Eduardo III A batalla de Güiena é bastante máis importante que a cuestión dinástica ao comezo da guerra.
A batalla de Poitiers
miniatura|Imaxe da batalla de Poitiers O 19 de setembro de 1356, o Príncipe Negro, Eduardo de Woodstock, príncipe de Gales, a fronte dun novo exército, vence a Xoán II o bo na batalla de Poitiers. No desastre, o rei de Francia é colleito prisioneiro xunto a un gran número de nobres e cabaleiros. Prisioneiro o monarca, os franceses víronse obrigados a ceder e a asinar o Tratado de Brétigny (1360), que devolvía a Eduardo III todas as súas posesións orixinais salvo Normandía.
Glándula uropixial
Secreción da glándula
miniatura|A [[gaivota arxéntea Larus argentatus: A ave da dereita está descubrindo a súa glándula uropixial para distribuír o aceite polas plumas para arranxarse a plumaxe. A ave da esquerda freta a súa cabeza contra a glándula uropixial.]] miniatura|O cruzabico [[Loxia leucoptera extraendo aceite da súa glándula uropixial.]] A glándula uropixial segrega un aceite pola súa superficie dorsal por medio dunha papila. O aceite contén unha mestura variable e complexa de substancias formadas principalmente por ceras monoésteres alifáticas, formadas por ácidos graxos, ás veces con ramificacións metilo, e ceras de alcohois monohidroxilados. Porén, nas secrecións das glándulas uropixial dalgúns grupos de aves hai tamén algúns tipos de ceras diéster chamadas uropixiois, que conteñen ácidos graxos con grupo hidroxilo e alcano-diois.
Guerra dos Cen Anos
O Tratado de Brétigny
Os beneficios dos ingleses foron a obtención dun rescate de 3 millóns de libras pola liberación de Xoán II de Francia, equivalentes á totalidade das recaudacións do rei durante dous anos e a obtención da soberanía sobre a Güiena, Gascuña, Calais, Poitou, o condado de Guines, Perigord, Lemosín, Angoumois, Saintonge e, ao depender das terras do condado de Armanyac adquire tamén Agenais, Carcí, Rouergue, Bigorra e o Condado de Gaure. En total, os ingleses toman a metade do reino de Francia, e a paz así obtida permite devolver ao rei as capacidades de reconquistar as terras cedidas.
Glándula uropixial
Impermeabilización
A glándula uropixial está moi desenvolvida en moitas aves acuáticas, como os parrulos, moitos Procelariformes, pelicanos e nas aguias pescadoras e no Steatornis caripensis (pero non en corvos mariños, que fan tamén unha vida acuática). Segundo unha teoría, o efecto impermeabilizante podería non ser o resultado exclusivo dos uropixiois, aínda que son compostos hidrofóbicos, senón que se produciría tamén ao formarse unha carga electrostática na pluma aceitada por medio da acción mecánica do arranxo das plumas. Un estudo que examinou a masa relativa da glándula con respecto ao peso corporal en 126 especies de aves indicou a ausencia dunha clara correlación entre a masa da glándula e o grao de contacto das aves coa auga.
Estación de esquí de San Isidro
miniatura|200px|Estación de esquí de San Isidro San Isidro é unha estación de esquí situada na Cordilleira Cantábrica (España).
Nicolao II de Rusia
Canonización
A Igrexa dentro de Rusia rexeitou a clasificación da familia como mártires por non morrer a causa da súa fe. Os líderes relixiosos das dúas igrexas tamén tiñan obxeccións en cuanto á canonización do resto da familia, pola incompetencia demostrada por este durante a revolución e o sufrimento do seu pobo, ademais de ter sido en parte o motivo do seu asasinato, o da súa familia e servos. Para os seus opoñentes, o feito de que Nicolao fora un home xentil, bo marido ou un líder que mostraba xenuína preocupación polo seu pobo, non o redimía das súas accións na época na que estivo á fronte do Imperio ruso.
Guerra dos Cen Anos
A segunda fase: de 1415 a 1453
En Francia, a tolemia progresiva de Carlos VI excita as cobizas. Henrique V comprende a necesidade de unir a súa nobreza contra un inimigo común, e de atacar Francia. En 1415, proclámase rei de Francia e lanza unha cabalgata. De cara a este perigo, Armagnac e borgoñóns, os dous partidos que se disputan o poder en Francia, fan unha tregua para facerlle fronte.
Francia faise máis forte
Como é lóxico, a reforma militar non tería éxito se non se acompañaba de profundos cambios na economía, a infraestrutura, as finanzas e a propia sociedade. Reconstruíndo as finanzas do reino, Carlos mandou construír un impresionante conxunto de fortificacións militares, canalizacións hidráulicas, portos seguros e unha mellor e máis consistente base de poder para si mesmo.
Os problemas de Inglaterra
Henrique VI era aínda menor de idade, e afrontaba problemas parecidos aos de Carlos: loitas, receos e rivalidades entre os nobres e príncipes reais da súa casa.
Geoffrey Ernest Richard Lloyd
Traxectoria
Entre 1954 e 1955 pasou un ano en Atenas, onde chegou a dominar o instrumento bouzouki, á parte de aprender grego moderno. Chamado para o servizo militar en 1958, enviárono a Chipre durante a insurxencia do EOKA. Nada sabían os militares de que falara grego, o que produciu unha sorpresa.
Apolo de Belvedere
Descrición
O Apolo mostra as características distintivas da arte helenística, en particular as de Praxíteles, sobre todo no contraste entre a modelaxe mórbida do corpo e os pregos do manto que forma fortes claroscuros, como notou e encomiou o teórico do neoclasicismo, Winckelmann.
Teos
Historia
No século II a.C. aínda era prospera, a pesar dos disturbios do mundo helenístico, e construíuse nesta cidade o maior templo do mundo antigo, dedicado a Dionisio, baixo a dirección do arquitecto Hermógenes. Este templo, en parte reconstruído, consagrouse ao culto de Tiberio na época romana e despois do emperador Adriano.
Nitroxenase
Características
Entanto que a formación en equilibrio de amoníaco a partir do hidróxeno e nitróxeno moleculares ten unha entalpía de reacción global negativa, a barreira de enerxía para a activación é moi alta se a reacción non está catalizada.
Catarina de Braganza
Mocidade
A infanta Catarina Henriqueta de Portugal naceu en Vila Viçosa o 25 de novembro de 1638. Cuarta dos 8 fillos do duque Xoán II de Braganza -logo rei Xoán IV de Portugal- e de Luísa Francisca de Guzmán. Por parte de nai era unha 2ª bisneta de San Francisco de Borja e Aragón; e, conseguintemente, descendente directa do papa Alexandre VI (Rodrigo Borja ou Borgia). Aínda que recibiu educación nun convento, esta foi estreitamente supervisada pola súa nai.
Ao ser restaurado Carlos ao trono inglés en 1660, a nai de Catarina volveu abrir negociacións cos seus conselleiros, e asinouse un tratado de matrimonio o 23 de xuño de 1661.
Como raíña consorte
Malia a reputación que tiña Carlos de mullereiro, Catarina nunca puido darlle un herdeiro vivo, pois aínda que tivo 3 embarazos -o último dos cales foi en 1669-, todos terminaron en abortos. A súa posición tornábase difícil a medida que Carlos continuaba tendo bastardos coas súas amantes, con todo el insistiu de que a tratasen con respecto, e rexeitou divorciarse dela. Logo da morte de Carlos en 1685, Catarina permaneceu en Inglaterra durante o reinado do seu cuñado Xacobe VII, e volveu a Portugal ao ser entronizados en forma conxunta Guillerme III e María II.
Nitroxenase
Características
A reacción que realiza este encima é:
Escudo de Tuvalu
A cor azul do fondo do escudo representa o ceo, as liñas de cor dourado e azul simbolizan as ondas do Océano.
Nitroxenase
Semellanzas con outras proteínas
Separadamente, dúas das subunidades da nitroxenase (NifD e NifD) teñen homólogos en metanóxenos que non fixan nitróxeno, como Methanocaldococcus jannaschii. Pouco se sabe sobre a función destes xenes nif de "clase IV", aínda que están presentes en moitos metanóxenos. En M. jannaschii interaccionan uns con outros e exprésanse constitutivamente.
Simbolismo cristián
O cristianismo non practicou polo xeral aniconismo, ou evitar ou a prohibición de tipos de imaxes, malia que as seitas xudeocristiás, así como algunhas confesións cristiás modernas, preferiron non empregar figuras nos seus símbolos, invocando a prohibición da idolatría dos Dez mandamentos.
Bordetella pertussis
Patoloxía
B. pertussis ten a capacidade de inhibir o sistema inmunitario do seu hóspede. A toxina, coñecida como toxina pertusis (ou PTx), inhibe o acoplamento da proteína G que regula a conversión mediada pola adenilato ciclase do ATP a AMP cíclico. O resultado final é que os fagocitos converten demasiado ATP a AMP cíclico, o cal pode causar distorsións nos mecanismos de sinalización celular, e impide que os fagocitos respondan correctamene á infección. A PTx, denominada formalmente factor promotor da linfocitose, causa un decrecemento na entrada de linfocitos nos ganglios linfáticos, o cal pode levar a unha linfocitose, cun reconto de linfocitos completo de 4000/μL en adultos ou de 8000/μL en nenos.
Diagnose
Disponse de varias probas diagnósticas, especialmente kits ELISA. Están deseñados para detectar a adhesina hemaglutinina filamentosa (FHA) e/ou anticorpos contra a toxina pertussis (PTx) do tipo IgG, IgA e IgM. Algunhas destes equipos de probas usan unha combinación de varios antíxenos que lles dan unha maior sensibilidade, pero isto pode facer tamén que a interpretación dos resultados sexa máis difícil, xa que non se pode saber que anticorpo foi detectado. Hai tamén un novo test molecular rápido, de PCR en tempo real, baseado na tecnoloxía FilmArray, que tarda aproximadamente unha hora en detectar uns 15-17 virus e bacterias diferentes, entre as que se inclúe B. pertussis.
Mario Camus
Mario Camus, nado o 20 de abril de 1935 en Santander (Cantabria) e finado o 17 de setembro de 2021, foi un director e guionista de cinema español.
Juanfran Moreno
Juan Francisco Moreno Fuertes, nado en Madrid o 11 de setembro de 1988, é un futbolista español. Pode ocupar as posicións tanto de lateral dereito coma de interior dereito.
Bagoi, Dumpín, Castro de Rei
Bagoi é un lugar da parroquia de Dumpín no concello lugués de Castro de Rei na comarca da Terra Chá. Segundo o IGE, en 2019 tiña 21 habitantes (11 homes e 10 mulleres).
Helvetic Airways
Helvetic Airways é unha aeroliña rexional suíza con sede en Kloten e coa súa frota baseada no aeroporto de Zúric. Opera voos con destinos en Europa e o norte de África, principalmente cara destinos turísticos, no seu propio nome,[5] así como voos regulares no nome de Swiss International Air Lines e Lufthansa, usando a súa frota de Embraer 190 e Embraer 190-E2.
Einar Haugen
Obra
Foi autor de numerosas investigacións sobre o noruegués antigo e dedicou un volume enteiro ó seu dialecto nativo. Os seus dous libros máis importantes foron a monografía ''The Norwegian language in America. A study in bilingual behavior (A lingua norueguesa en América. Un estudo do comportamento bilingüe) e o dicionario noruegués-americano Norwegian American Dictionary / Norsk engelsk ordbok''.
Ademais de cuñar a noción de "language ecology" (ecoloxía da lingua), son tamén seus un importante número de novos conceptos cos que se operaría dende entón dentro da sociolingüística: o de "language planning" (planificación lingüística), "schizoglossia" (esquizoglosia) e "semi-communication" (semicomunicación).
Garfield (personaxe)
Garfield é o protagonista principal da banda deseñada Garfield, creada por Jim Davis. Trátase dun gato tabby de cor laranxa; é lacazán, egoísta, pesimista, cínico, groseiro, e ten sobrepeso. Divírtese comendo (especialmente lasaña), durmindo, sendo sarcástico, atormentando ao seu dono Jon e mais a Odie, a outra mascota coa que ten que convivir. Considérase a si mesmo como alguén máis intelixente cós humanos e outros animais. Odia os luns e, a miúdo, ten mala sorte nas tiras cómicas que coinciden neste día da semana. Nos seus gustos tamén están, ademais, subirse a un valado de madeira para representar ou actuar, aínda que é normal que lle asubíen e lle tiren diversos obxectos. Non soporta as arañas, e aínda que non caza ratos (a menos que o subornen para facelo), frecuentemente podemos velo intentando comer paxaros. Outra das cousas que ten por costume é destruír as cortinas de Jon, así como as macetas do seu amo e mais as da súa veciña, a Sra. Feeny. Detesta que o leven ao veterinario, e normalmente intenta agocharse de Jon cando lle di que o vai levar ou cando "ten un presentimento".
Ourense Envialia
Historia
O equipo comezou na categoría provincial, pero despois de proclamarse campión da Liga conseguiu o ascenso á Liga Autonómica Galega.
A Copa Ibérica e a Copa Xunta, pasaron tamén ás vitrinas do club, tras, nesta última, eliminar ao Burela nas semifinais e ao Cidade das Burgas na final.
Actualidade
Actualmente a sección feminina do club conta con outros equipos na base, como son o Alevín, o Cadete e o Provincial. Ademais contan cun equipo filial en Segunda División Nacional, despois de proclamarse campión da Liga Autonómica na tempada 2017/2018. O filial é o paso previo á chegada do primeiro equipo, no que xa moitas das xogadoras debutaron e participan nos adestramentos.
O Casal, Brates, Boimorto
O Casal é un lugar da parroquia de Brates no concello coruñés de Boimorto na comarca de Arzúa. Tiña 31 habitantes no ano 2018 segundo datos do INE, dos cales 14 eran homes e 17 eran mulleres.
Estación de Cesuras
Historia
A estación foi inaugurada o 10 de outubro de 1875 coa o apertura do tramo A Coruña-Lugo da liña férrea que pretendía unir Palencia coa Coruña. A Compañía dos Ferrocarrís de Asturias, Galicia e León foi a encargada das obras. Dita compañía creouse para continuar coas obras iniciadas por Noroeste e xestionar as súas liñas ante a quebra da mesma. Con todo a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supón a desaparición desta última e a súa integración na reción creada Renfe.
Epixenoma
O epixenoma está implicado na regulación da expresión xénica, desenvolvemento, diferenciación dos tecidos e supresión de elementos transpoñibles. A diferenza do xenoma subxacente, que permanece en gran medida estático nun individuo, o epixenoma pode ser alterado drasticamente polas condicións do ambiente.
Arqueoloxía xenética
Aplicación á paleoantropoloxía
Os principais problemas metodolóxicos descritos neste tipo de análises puideron resolverse naqueles casos en que as mostras presentaban boas condicións de preservación. Estes foron fundamentalmente:
Castelo de Cuéllar
O Castelo de Cuéllar ou Castelo dos Duques de Alburquerque é o monumento máis emblemático da vila de Cuéllar, provincia de Segovia, comunidade autónoma de Castela e León, España. É Ben de Interese Cultural dende o 3 de xuño de 1931.
Álvaro de Luna
É posible que entón Álvaro de Luna comezase a formular a nova fortaleza de Cuéllar, pero dispuxo de escaso tempo material para levalas a cabo: en 1439 foi desterrado da corte, e o señorío da vila foi cedido por Xoán II de Castela o 26 de abril do mesmo ano ao seu homónimo o rei de Navarra, quen posuíuno ata 1444. Talvez por iso, por mor de comezar un proxecto en Cuéllar, conseguiu novamente o señorío da vila o 23 de xullo de 1444, tomando posesión del o ano seguinte. Foi entón cando levou a cabo a meirande parte da súa obra no castelo que lle defendeu dos seus inimigos, pois xuntou ata 300 lanzas na súa vila para combater as revoltas que precederon á súa execución en Valladolid. Precisamente un daqueles doce xuíces que viron o proceso e lle condenaron coa decapitación foi un cuellarano: Juan Velázquez de Cuéllar, que non puido aturar o remordemento e se fixo monxe no Mosteiro de Santa María da Armedilla, mandando colocar á súa morte, sobre a súa sepultura, unha cabeza de cera, en recordo daquela que pola súa firma cortaron ao Condestable de Castelaa.
Henrique IV e Beltrán de la Cueva
miniatura|170px|[[Henrique IV de Castela.]] Henrique IV, quen sentiu unha gran predilección por Cuéllar, onde celebrou as primeiras Cortes de Castela do seu reinado en 1455, negouse a admitir a vontade do seu pai, e persistiu en administrar a vila persoalmente, malia que o señorío pertencía á súa medio irmá. Así, o 22 de xullo de 1462, ordenou a Alfonso Pérez de Segovia que lle desen 20.000 marabedís cada ano pola tenza do castelo, e partidas similares expediu en 1463 e 1464. Unha vez na súa posesión, é entón cando en 1464 fixo mercede da vila ao seu valido Beltrán de la Cueva, en compensación á renuncia que fixo este sobre o Mestrazgo de Santiago.
A familia Osorio en Cuéllar
A pesar de non posuír o señorío de Cuéllar, pois este tipo de organismos foran abolidos nas Cortes de Cádiz en 1811, posuíron o título de marqueses de Cuéllar e con el, a propiedade do castelo. Estes novos señores do edificio procedían da gran familia dos Osorio, marqueses de Alcañices e dos Balbases, descendentes de Ambrosio Spinola.
Torreón de Santo Domingo
Na sala principal ábrense dúas balasteiras en forma de estrea de cinco puntas, que proporcionan luz ao interior, e que serían utilizadas, en caso de necesidade, como vans de disparo. A través delas pode apreciarse a anchura do muro, de 5,80 m, pois debía soportar o peso dos canóns aloxados no terrado, así como os disparos inimigos. Tamén se localizan no cubo dous troneiras de caixa de correos de longo percorrido, e un conduto de ventilación por onde saía o fume dos canonazos.
Torre-Porta
Situada no ángulo sueste do castelo, representa a arte mudéxar do mesmo. Na súa orixe debeu ser unha das portas da muralla, e ao edificarse o castelo sobre esta, conservouse adaptándoa ao recinto. Está flanqueada por dúas torres unidas mediante un arco, e o seu corpo superior foi construído por Álvaro de Luna, que completou o conxunto cun cubo de esquina con perpiaños. Abeira seis cámaras que na súa orixe estaban destinadas a uso militar, e que a partir do século XVI incorporáronse á zona paceira.
Erupción límnica
Algunhas características da actividade límnica son:
Sinal da cruz
Dende o punto de vista da kinésica pódese considerar un "xesto emblemático", polo seu contido simbólico convencional.
A man na cultura popular galega
Cando se enfornaba na casa adoitábase bendeci-lo pan para asegurar que levedase ben. A tal fin riscábase unha cruz sobre a masa antes de metela no forno e rezábanse diversas oracións. A cruz facíase cun coitelo ou co dedo, pero sempre coa man dereita.
Jesús Huerta de Soto
Pensamento
Huerta de Soto, ideoloxicamente falando, afirma a superioridade teórica do anarcocapitalismo sobre o liberalismo clásico. Tamén sostén a necesidade dun cambio total do actual sistema económico: regreso ao patrón ouro e coeficiente de caixa de bancos do 100%. Huerta de Soto comparte con outros pensadores, como Murray Rothbard, a tese de que a Escola de Salamanca no Século de Ouro é un precedente filosófico, xurídico e económico dalgunhas teses libertarias e que é o berce do que hoxe chamamos ciencia económica. .
Galardóns
En 2009 a Universidade Francisco Marroquín, de Guatemala, outorgoulle un doutoramento honoris causa.
Guillermo Cabrera Infante
Traxectoria
Cabrera Infante foi enviado a Bruxelas en 1962 como agregado cultural da embaixada cubana. Durante a súa estancia en Bélxica, escribiría Un oficio del siglo XX (1963). Alí viviría coa súa segunda esposa, Miriam Gómez até 1965, cando debido á repentina morte da súa nai, volve á illa. En Cuba foi retido polo Servizo de Contraintelixencia durante catro meses, ata que finalmente puido saír cara ao exilio, levándose ás dúas fillas do seu primeiro matrimonio. Cabrera Infante e a súa familia foron a Madrid e logo a Barcelona. Con todo, as dificultades económicas e a negativa do réxime franquista a regularizar a súa situación movérono a mudarse a Londres, onde se instalou definitivamente. A experiencia do breve retorno á súa illa natal sería plasmada no seu libro Mapa dibujado por un espía, publicado póstumamente en 2013.
De saúde delicada nos seus últimos anos, foi ingresado no Chelsea and Westminster Hospital de Londres debido a unha fractura dos cadrís. Alí contraeu unha septicemia pola que faleceu o 21 de febreiro de 2005. A noticia da súa morte non foi recollida en Cuba.
Despois da súa morte
En 2009 apareceron os primeiros signos dunha reconcilación de Cuba co escritor, despois de que os xornalistas Elizabeth Mirabal e Carlos Velazco gañasen ese ano o premio de ensaio da Unión Nacional de Escritores e Artistas, cuxa editorial publicou o texto —máis de 300 páxinas sobre a vida e traxectoria de Cabrera Infante desde a súa infancia en Gibara ata que abandonou definitivamente a illa en 1965— en 2011. Reynaldo González, Premio Nacional de Literatura, opina respecto diso "que o libro ten valor entre outras razóns porque 'é bo que cada vez haxa menos adentros e aforas' na literatura cubana". Leonardo Padura sostén, pola súa banda, que Cabrera Infante "é un indispensable da cultura cubana", pois "ten o gran mérito de converter a linguaxe do habaneiro en linguaxe literaria"; con independencia das revelacións que faga o ensaio en cuestión, o mero feito de obter un premio oficial e ser publicado é un signo "positivo e reflexo de que aos poucos se volve á normalidade".
RMS Olympic
Os tres barcos da clase Olympic íanse chamar orixinalmente Olympic, Titanic e Gigantic, en honor ás razas da mitoloxía grega: os deuses olímpicos, os Titáns, e os Xigantes. O Gigantic foi renomeado despois como Britannic no último intre, para previr desgrazas parecidas á do Titanic.